joelniklaus/EU_Wikipedias huggingface dataset:
Concepción (Ċili)

Concepcion hi belt ta' madwar 216,000 ruħ fiċ-Ċili.

Demografija 
Fl-2002 kienet tgħodd 216,061 ir-ruħ. Erja: 221.6km²

Gallerija

Ħoloq esterni 

  Sit uffiċjali

Ċili
L-Uffiċċju tal-Pubblikazzjonijiet tal-Unjoni Ewropea

L-Uffiċċju tal-pubblikazzjonijiet tal-Unjoni Ewropea (Uffiċċju tal-pubblikazzjonijiet) hu uffiċċju interistituzzjonali li għandu l-għan li jiżgura l-istampar tal-pubblikazzjonijiet tal-istituzzjonijiet tal-Komunitajiet Ewropej u tal-Unjoni Ewropea (UE) - Deċiżjoni 2009/496/KE, Euratom.

L-Uffiċċju tal-pubblikazzjonijiet ta' kuljum joħroġ il-Ġurnal Uffiċjali tal-Unjoni Ewropea fi 22 jew 23 lingwa (fl-Irlandiż meta l-pubblikazzjoni tkun meħtieġa), fenomenu uniku fid-dinja tal-istampa.

L-Uffiċċju jeditja u jikkoeditja pubblikazzjonijiet fil-kuntest tal-attivitajiet ta' komunikazzjoni tal-istituzzjonijiet.

Barra minn hekk, l-Uffiċju tal-Pubblikazzjonijiet joffri numru ta' servizzi onlajn li jagħtu aċċess għal tagħrif dwar il-liġi ta' l-UE (EUR-Lex), il-pubblikazzjonijiet ta' l-UE (EU Bookshop), ix-xiri pubbliku (TED), u r-riċerka u l-iżvilupp ta' l-UE (CORDIS).

Ħoloq esterni 

L-Uffiċċju tal-pubblikazzjonijiet tal-Unjoni Ewropea

Ted Is-Suppliment tal-Ġurnal Uffiċjali tal-Unjoni Ewropea

CORDIS

EUR-Lex Aċċess għal-liġi tal-Unjoni Ewropea

EU Bookshop Il-pubblikazzjonijiet kollha tal-UE li qed tfittex! 

 
Organizzazzjonijiet Internazzjonali
Jají

Jají (l-isem sħiħ San Miguel de Jají) hija belt turistika ewlenija tinsab fil-Muniċipalità ta' Campo Elías ġewwa l-istat ta' Mérida, fil-Veneżwela. Din il-belt tinsab mal-34 kilometru 'l bogħod mill-istess Mérida.

Il-villaġġ jikkonsisti minn djar fuq stil kolonjali flimkien ma' lukandi, mużew u knisja li wkoll hi mibnija fuq stil kolonjali, iddedikata lil San Mikiel Arkanġlu.

Il-belt ġiet fundata fl-1580 minn Bartolomé Gil Naranjo taħt l-isem ta' San Pedro de Jají. Suċċessivament, il-Kaptan García Varela reġa' ffundaha taħt l-isem ta' San Miguel de Jají, ad unur l-Arkanġlu Mikiel. Fl-1971 ġiet inawgurata Jají wara li fl-1968 beda r-rikostruzzjoni tagħha. Ir-restawr salva numru ta' faċċati, bibien, twieqi u żbarri oriġinali li jmorru lura għal iktar minn 400 sena.

Ħoloq esterni 

 Jaji Online

Bliet tal-Veneżwela
Oreste Calleja

Oreste Calleja hu drammaturgu kontemporanju Malti. Oreste Calleja twieled il-Ħamrun (Malta) u studja fil-Liċeo u l-Kulleġġ tal-Għalliema, San Mikiel (1964-66). Ħalla Malta fl-1974 u studja l-Universita' ta' Londra,  Birkbeck College, u fl-1990 attenda North Florida University, u Jacksonville University, Florida, fejn kiseb baċċellerat fl-Arti u l-Franċiż.

Calleja kien membru tal-Moviment Qawmien Letterarju fis-Sittinijiet. Fl-istess żmenijiet beda jikteb għar-radju, it-televiżjoni u l-palk. Qabel ma emigra fl-1974, ippubblika Erba’ Drammi (1972) li għadu jintuża fl-iskejjel sekondarji fil-korsijiet tal-letteratura Maltija. Wara li ġie lura Malta fl-1991 kiteb u ppubblika Għasfur taċ-Ċomb (1993), Il-Belliegħa fil-Bir (1994) u U l-Anġlu Ħabbar... (1995). L-aktar xogħlijiet reċenti ta' Calleja jidhru hawn taħt.

Is-suċċess ta' Calleja bħala drammaturgu hu dovut prinċipalment għall-integrazzjoni ta' stil realistiku ma' karatteristiċi simboliċi li jagħmlu d-drammi tiegħu universali.

Xogħlijiet

Drammi 
Anestesija (1969), 
Għargħar (1979), 
Ċens Perpetwu (1969), 
Satira (1970), 
Jum Fost l-Oħrajn (1970), 
En Passant (1970), 
Iġsmaiħirsa (1970)
Għażiż Angelo (1971), 
Erba’ Drammi (1972)
Għasfur taċ-Ċomb (1993)
Il-Belliegħa fil-Bir (1994),
U l-Anġlu Ħabbar...(1995)
Il-Festa bil-Bandieri (2002)
Pawlu Redux (2004)

Xeneġġjaturi 
 1 - Skart (2015),
 2 - 3 Siltiet (2015),
 3 - Ghasfur taċ-Ċomb (verżjoni xeneġġjata) (2016).

Premji Letterarji 2002 u 2004 
Il-Festa bil-Bandieri (2002) u Pawlu Redux (2004)  rebħu l-premju fis-snin rispettivi għad-drama fil-Premji Nazzjonali tal-Ktieb.

Referenzi

Ħoloq esterni 

 www.orestecalleja.com

Kittieba Maltin bil-Malti
Drammaturgi Maltin
Daniel Van Buyten

Daniel Van Buyten (Chimay, 7 ta' Frar 1978) huwa eks-futboler Belġjan li kien jilgħab bħala difensur ċentrali.

Karriera 

Wara li beda l-karriera tiegħu ma' Charleroi ġewwa l-Belġju, aktar tard ingħaqad ma' Standard Liège fejn matul iż-żmien żviluppa bħala wieħed mill-aqwa difensuri fil-kampjonat nazzjonali. Fl-2001, waslet il-qabża l-kbira meta ingħaqad ma' Olympique Marseille ġewwa Franza għal somma ta' 12-il miljun ewro. Ma' dan il-klabb hu kopra l-irwol ta "difensur-attakkant", fejn barra d-daqqiet ta' ras tajbin li kellu, kien jipposjedi xuttijiet qawwijin. Għall-istaġun 2003–04 ġie msellef lill-klabb Ingliż ta' Manchester City, esperjenza li ratu biss jilgħab ħames logħbiet fil-kampjonat.

Fl-2004, hu ngħaqad ma' Hamburg fejn fiż-żewġ staġuni li qatta' mal-klabb irfina r-reputazzjoni tiegħu fil-Bundesliga. Din ir-reputazzjoni attirat lil Bayern Munich, li fl-2006 akkwistawh fejn iffirma kuntratt li kien se jżommu mal-klabb Bavarjan sal-istaġun 2009–10. Minkejja l-kompetizzjoni qawwija li kienet teżisti għal post regulari fl-iskwadra, Van Buyten żviluppa ma' Lúcio koppja difensiva affidabbli, li kienet il-preferuta tal-kowċ Ottmar Hitzfeld. L-ewwel gowl tiegħu wasal fid-9 ta' Diċembru, 2006, hekk kif il-gowl tiegħu issiġilla r-rebħa ta' 2–1 kontra Energie Cottbus. Madanakollu, l-ikbar kontribuzzjoni tiegħu fl-ewwel staġun tiegħu waslet fiċ-Champions League meta nhar it-3 ta' April, 2007, skorja darbtejn (wieħed minnhom fl-aħħar minuta) fl-ewwel leg tal-kwarti tal-finali barra minn darhom kontra Milan.

Fiż-żewġ staġuni li segwew hu sab postu iktar fuq il-bank tas-sostituti. Bit-tluq ta' Lúcio, għall-istaġun 2009–10 il-kowċ Louis van Gaal ta post regulari lil Van Buyten li beda jifforma koppja difensiva ma' Martin Demichelis. Dan l-istaġun kien immarkat bil-finali tal-UEFA Champions League, fejn hu lagħab il-logħba sħiħa minkejja li Bayern ħarġu telliefa.

Fi Frar tal-2010, Bayern Munich ħabbru li Van Buyten iffirma kuntratt ġdid li se jżommu mal-klabb sal-2012.

Internazzjonali 

Van Buyten issejjaħ għall-ewwel darba mat-tim nazzjonali Belġjan fl-2001 u kien fl-iskwadra magħżula għat-Tazza tad-Dinja 2002.

Unuri

Klabb 

Hamburger SV
 Tazza Intertoto: 2005

Bayern Munich
 Bundesliga: 2007–08, 2009–10, 2012–13, 2013–14
 DFB-Pokal: 2007–08, 2009–10, 2012–13, 2013–14
 DFB-Ligapokal: 2007
 DFL-Supercup: 2010, 2012
 UEFA Champions League: 2012-13
 Super Cup Ewropea: 2013
 Tazza tad-Dinja għall-Klabbs: 2013

Ħajja privata 

Missieru, Franz, kien lottatur popolari Belġjan fl-Ewropa bejn l-1960 u l-1980. Ommu, Renate, hija ta' nazzjonalità Ġermaniża.

Ħoloq esterni 

 Sit uffiċjali
 

Twieldu fl-1978
Nies ħajjin
Futbolers Belġjani
Plejers ta' Hamburger SV
Plejers ta' Manchester City FC
Plejers ta' Olympique de Marseille
Plejers ta' R. Charleroi SC
Plejers ta' Standard Liège
Plejers ta' FC Bayern Munich
Semih Şentürk

Semih Şentürk (İzmir, 29 ta' April 1983) huwa plejer tal-futbol Tork li jilgħab ma' Fenerbahçe bħala attakkant.

Karriera 

Semih qatta' l-karriera kollha tiegħu mal-klabb ta' Fenerbahçe wara li ġie promoss mit-tim ġovanili (li magħhom skorja 63 gowl f'56 logħba) għal mal-ewwel tim fl-1999. Wara nuqqas ta' preżenzi mal-ewwel tim, fl-2001 ġie msellef lill-klabb mill-belt twelidu İzmirspor fit-tieni diviżjoni, fejn skorja 6 gowls f'20 preżenza. Ir-ribalta mat-tim ta' Istanbul waslet fl-istaġun 2005–06 fejn skorja tmien gowls, il-biċċa l-kbira minnhom jaslu wara li jkun daħal bħala sostitut. Matul l-istaġun 2007–08 hu sar plejer regulari mat-tim fejn spiċċa l-istaġun bħala l-aqwa skorer tal-kampjonat bi 17-il gowl minn 27 logħba (17 minnhom skjerat mal-ewwel ħdax). L-impenji tiegħu ġew ippremjati bili ġie msejjaħ bħala l-viċi-kaptan tal-iskwadra fl-2007, wara t-tluq ta' Ümit Özat u Tuncay Şanlı.

Nhar is-6 ta' Awwissu, 2008, grazzi għall-erba' gowls li skorja kontra MTK Budapest hu sar it-tieni plejer Tork wara Fethi Heper li skorja erba' gowls f'logħba waħda Ewropea.

Internazzjonali 

Şentürk ingħata l-ewwel sejħa mat-tim nazzjonali tal-futbol tat-Turkija fl-2006, fejn aktar tard ġie magħżul fl-iskwadra finali li kellha tieħu sehem fil-fażi finali tal-Kampjonati Ewropej 2008. Nhar il-11 ta' Ġunju, fil-konfront minn Grupp A kontra l-Iżvizzera, hu daħal bħala sostitut fis-46 minuta u madwar għaxar minuti wara hu kiseb il-gowl tal-pari permezz ta' daqqa ta' ras. 

Fil-partita mill-kwarti tal-finali kontra l-Kroazja, il-gowl ta' Şentürk fl-aħħar sekondi tal-ħin barrani tefa' lit-Turkija għal-lotterija tal-penalties. Il-gowl tiegħu wasal fil-120+1 minuta, l-iktar gowl tard li qatt ġie skorjat fil-Kampjonati Ewropej. It-Turkija eventwalment ħarġu rebbieħa 3–1.

Fis-semifinali kontra l-Ġermanja, Şentürk kellu għal darb'oħra jħalli marka. Wara li Miroslav Klose kien poġġa lill-Ġermanja 2–1 fil-vantaġġ, fis-86 minuta Şentürk skorja biex kiseb il-pari, għalkemm il-Ġermaniżi kisbu l-gowl deċiżiv fid-90 minuta li tefagħhom fil-finali.

Unuri

Klabb 

 Fenerbahçe
 Süper Lig: 2000–01, 2003–04, 2004–05, 2006–07
 TFF Süper Kupa: 2007, 2009

Ħoloq esterni 

  Profil fuq fenerbahce.org

Twieldu fl-1983
Nies ħajjin
Plejers ta' Fenerbahçe SK
Futbolers Torok
Roland Linz

Roland Linz (twieled fid-9 ta' Awwissu 1984) huwa eks-plejer tal-futbol Awstrijakk li kien jilgħab bħala attakkant.

Karriera 

Linz beda l-karriera fil-futbol mal-klabb tal-lokal, DSV Leoben. Ta' ħmistax-il sena ittrasferixxa l-Ġermanja, fejn kompla l-avventura tiegħu mal-klabb Bavarjan ta' TSV 1860 München.

Sentejn wara, Linz reġa' rritorna lura ma' DSV Leoben, fejn fis-sentejn ta' wara skorja 27 gowl fi 53 logħba. Il-forma tajba tiegħu fit-tieni diviżjoni kienet biżżejjed biex fl-2001 Austria Wien akkwistaw il-firma tiegħu. Mal-klabb mill-belt kapitali Awstrijaka, Linz gawda mill-ewwel suċċessi fejn rebaħ il-Bundesliga u t-Tazza. Wara sentejn fejn ġie misluf lil tliet timijiet differenti, Linz irritorna lura ma' Austria Wien fejn din id-darba reġa' rebaħ iż-żewġ titli kif ukoll kien ir-rebbieħ tal-klassifika tal-aqwa skorers. Kien f'dan iż-żmien li Linz stabilixxa ruħu mat-tim nazzjonali.

Wara prestazzjonijiet eklatanti kemm fuq bażi ta' klabb kif ukoll man-nazzjonal, Linz eventwalment iffirma ma' Boavista fil-Portugall matul is-sajf tal-2006 fejn iffirma kuntratt ta' tliet snin. Fl-ewwel staġun skorja għaxar gowls, u sussegwentament ingħaqad ma' Braga. Ma' Braga barra li skorja ħdax-il gowl fil-kampjonat, sab ix-xibka ħames darbiet oħra fit-Tazza UEFA 2007–08. Wara li tilef l-importanza tiegħu mal-iskwadra ta' Braga, hu ġie msellef f'Jannar tal-2009 lil Grasshopper Club Zürich. L-ewwel logħba tiegħu kienet fid-derby ta' Żurigu kontra FC Zürich, fejn skorja gowl però safa mkeċċi wara żewġ ammonizzjonijiet.

Wara esperjenza fit-Turkija ma' Gaziantepspor hu reġa' rritorna lura lejn art twelidu u ma' Austria Wien fl-2010.

Internazzjonali 

Linz iddebutta mat-tim nazzjonali Awstrijakk fir-rebħa ta' 2–0 kontra s-Slovakkja tas-27 ta' Marzu, 2002. F'Settembru 2007, Linz għamel sfog pubbliku kontra l-president tal-federazzjoni Awstrijaka Friedrich Stickler u ħabba f'hekk spiċċa barra mis-selezzjoni għal tmintax-il xahar. Hu ġie magħżul mal-iskwadra għall-Kampjonati Ewropej 2008, fejn lagħab fit-tliet partiti tal-grupp minkejja li qatt ma sab ix-xibka.

Unuri 

Austria Wien
 Bundesliga: 2002–03, 2005–06
 ÖFB-Stiegl-Cup: 2002–03, 2005–06

Ħoloq esterni  

 
 

Twieldu fl-1984
Nies ħajjin
Futbolers Awstrijaċi
Plejers ta' FK Austria Wien
Plejers ta' SK Sturm Graz
Plejers ta' OGC Nice
Plejers ta' Boavista FC
Plejers ta' SC Braga
Plejers ta' Grasshopper-Club Zürich
Plejers tal-Bundesliga Awstrijaka
Gżejjer Solomon

Il-Gżejjer Solomon huma nazzjon fl-Oċean Paċifiku. Il-belt kapitali hi Honiara.

Pajjiżi tal-Oċeanja
Commonwealth tan-Nazzjonijiet
Pajjiżi gżejjer
Gżejjer Solomon
Papwa Gwinea l-Ġdida

Papua New Guinea hi nazzjon fl-Oċean Paċifiku. Il-belt kapitali hi Port Moresby.

Papwa Gwinea l-Ġdida
Pajjiżi tal-Oċeanja
Pajjiżi gżejjer
Pajjiżi tal-Awstraljasja
Commonwealth tan-Nazzjonijiet
Indoneżja

L-Indoneżja (), uffiċjalment ir-Repubblika tal-Indoneżja (Indoneżjan: Republik Indonesia), hija reppublika unitarja sovran u pajjiż transkontinentali fix-Xlokk tal-Asja u fl-Oċeanja. Jinsab bejn l-Oċean Indjan u l-Oċean Paċifiku, L-Indoneżja hija l-akbar pajjiż gżira fid-dinja li tinkludi madwar 17,508 gżejjer. Il-pajjiż għandhu popolazzjoni b'aktar minn 261 miljun ruħ u r-raba' l-aktar pajjiż popolat fid-dinja, l-aktar pajjiż popolat tal-Austronesian kif ukoll l-aktar pajjiż b'maġġoranza Musulmana. L-akbar popolata gżira fid-dinja, Java fiha aktar minn nofs il-popolazzjoni tal-pajjiż.

L-Indoneżja hija repubblika, b'leġiżlatur elett u president. Il-pajjiż għandhu 34 provinċji. L-aktar belt popolata fil-pajjiż u l-belt kapitali hi Ġakarta li wkoll l-aktar belt popolata fix-Xlokk tal-Asja u t-tieni fl-Asja. Il-pajjiż għandhu l-fruntieri tal-art mal-Papwa Gwinea l-Ġdida, Timor tal-Lvant u l-Malażja. Pajjiżi ġirien oħra jinkludu lil Singapor, Filippini, Awstralja, Palaw u t-territorju Indjan tal-Gżejjer Andaman u Nicobar.

L-Indoneżja hija membru fundatur tal-ASEAN u membru tal-ekonomiji maġġuri G-20. L-ekonomija Indoneżjana hija s-sittax l-akbar skont il-PGD nominali u l-ħmistax l-akbar mix-xiri tal-parità tas-saħħa.

Referenzi 

 
Pajjiżi gżejjer
Repubbliki
Kalċidon Agius

Kalċidon Agius (twieled fid-19 ta' Ottubru 1917 – miet fl-24 ta' Mejju 2006) kien Speaker tal-Parlament Malti mill-1978 sal-1982, u serva darbtejn bħala Aġent President tar-Repubblika.

L-iżgħar fost seba' aħwa, għex dejjem f'raħal twelidu, in-Naxxar. Kien miżżewweg lil Salvina Grech, u kellhom ħames ulied: Ġużi, Karmenu, Victor, Ċensu u Fredu.

Politika 
Kalċidon Agius kien beda jinteressa ruħu fil-politika u kien attiv mal-Partit Laburista sa minn meta kien għadu żagħżugħ. Kien elett fil-Parlament fl-1953 u fl-1955, id-darbtejn f'elezzjonijiet każwali, biex jimla l-post vakat minn Ġużè Flores. Reġa' ġie elett fil-legiżlaturi tal-1966 u tal-1971.

Bejn Jannar 1978 u Frar 1982, serva bħala Speaker tal-Kamra tar-Rappreżentanti, u għal darbtejn inħatar Aġent President tar-Repubblika. Matul is-sena 1979, huwa kien mexxa delegazzjonijiet parlamentari fiċ-Ċina u r-Rumanija. 

Wara li kien irtira mill-politika, serva għal sentejn bħala Kummissarju ghall-{ustizzja. Fl-1996 inħatar Kumpann tal-Ordni Nazzjonal tal-Mertu.

Letteratura 
Kalċidon Agius kien magħruf sew għat-teledrammi u d-drammi li kiteb u ppreżenta fuq it-televixin u r-radju. Fost id-drammi tiegħu: Porvli lejn in-Nar (1995); Rikatt (1979); Boomerang 1980; Riperkussjonijiet (1981) u Delitt fil-Kamra tal-Banju (1982).

Mewtu 
Il-Mexxej tal-Partit Laburista Alfred Sant, iddeskriva lil Kalċidon Agius bhala li kien wiehed mill-protagonisti ewlenin fil-ġlieda li wettqet il-klassi tal-ħaddiema matul is-snin biex tikseb għal pajjiżna drittijiet demokratiċi, s-sovranità tal-poplu taghna u l-ġustizzja socjali ghall-pajjiz kollu kemm hu. Kien bniedem li minkejja li fit-termini ta' kif jitkejlu l-preferenzi socjali f'pajjiżna, kien minn taħt, għaraf jikkoltiva t-talenti tiegħu biex bihom ikun jista' jiddefendi bl-aħjar mod l-interessi tal-ħaddiema sħabu. Għal snin twal, Kalċidon Agius kien difensur qawwi u qalbieni tad-drittijiet tal-haddiema shabu, minkejja li garrab perskuzzjoni qalila u minkejja li dak li kien qiegħed jagħmel pogga theddida kontinwa fuq il-futur tal-familja tiegħu. Bħala politiku u bhala Parlamentari, huwa ta xhieda shiha matul is-snin ta' ħidma dedikata, ta' tenacità ezemplari u ta' determinazzjoni shiha. U sab ukoll zmien matul hajtu biex anki jikkontribwixxi għall-ħidma letterarja u drammatika f‘pajjiżna. “Jien li sirt nafu fl-aħħar fażi tal-karriera tiegħu u ta' ħajtu, bqajt dejjem ngħożż il-ġenerożità tiegħu u l-lealtà feroċi li baqa' juri sa l-aħħar lejn l-ideali tal-Partit Laburista. Kont inqisu bħala wieħed mill-ħbieb kbar tiegħi.”

Twieldu fl-1917
Mietu fl-2006
Politiċi Maltin
Presidenti tal-Kamra tad-Deputati - Speakers (Malta)
Politiċi tal-Partit Laburista (Malta)
Premju Nobel għall-Fiżika

Il-Premju Nobel għall-Fiżika huwa wieħed mill-ħames Premjijiet Nobel li jingħata kull sena mill-Akkademja Rjali Żvediża tax-Xjenzi. L-ewwel rebbieħ ta' dan l-unur kien il-Ġermaniż Wilhelm Conrad Röntgen fl-1901. Dan il-premju jiġi mogħti f'ċerimonja annwali ġewwa Stokkolma nhar l-10 ta' Diċembru, l-anniversarju tal-mewt ta' Alfred Nobel, li għalih huma msemmijin dawn il-premjijiet.

Rebbieħa

Ħoloq esterni 

 Lista tar-rebbieħa tal-Premju Nobel għall-Fiżika

Fiżika
Erwin Hoffer

Erwin Hoffer (twieled fl-14 ta' April 1987) huwa plejer tal-futbol Awstrijak li jilgħab bħala attakkant.

Karriera 

Hoffer beda l-karriera professjonali ta' sbatax-il sena ma' Admira Wacker qabel ma ngħaqad ma' Rapid Wien wara żewġ staġuni. L-ewwel staġun kien wieħed deludenti fejn skorja biss 4 darbiet f'21 logħba. Però, l-istaġun 2007–08 rah jiskorja 10 gowls, fosthom tripletta kontra Red Bull Salzburg fir-rebħa storika ta' 7–0. F'dan l-istaġun rebaħ għall-ewwel darba l-Bundesliga Awstrijaka.

Hoffer ikkonferma ruħu l-istaġun ta' wara fejn din id-darba skorja 27 gowl f'34 logħba, fejn spiċċa wkoll fil-ħdax-il post fil-klassifika għaż-Żarbuna tad-Deheb 2009.

Nhar it-28 ta' Lulju, 2009, il-klabb Taljan ta' Napoli uffiċjalizza l-akkwist ta' Hoffer b'kuntratt ta' ħames snin. Id-debutt mat-tim Naplitan wasal fis-16 ta' Awwissu, 2009, fil-konfront kontra Salernitana, validu għat-tielet rawnd tal-Coppa Italia fejn skorja l-aħħar gowl fir-rebħa ta' 3–0. L-ewwel logħba tiegħu fil-kampjonat waslet kontra Livorno fit-30 ta' Awwissu, 2009. L-ewwel staġun tiegħu fl-Italja ftit li xejn sab spazju, u sussegwentament ġie imsellef lil Kaiserslautern fil-Bundesliga Ġermaniża għall-istaġun 2010–11.

Internazzjonali 

Hoffer kien parti mit-tim nazzjonali tal-Awstrija magħżul biex jilgħab matul il-Kampjonati Ewropej 2008, fejn lagħab biss logħba waħda biss kontra l-Ġermanja fi Vjenna. L-ewwel gowls mat-tim nazzjonali waslu fl-1 ta' April, 2009, meta skorja doppjetta fir-rebħa ta' 2–1 kontra r-Rumanija valida għall-kwalifikazzjoni għat-Tazza tad-Dinja 2010.

Unuri

Klabb 

Rapid Wien
 Bundesliga Awstrijaka: 2008

Referenzi

Ħoloq esterni 
 

Twieldu fl-1987
Nies ħajjin
Futbolers Awstrijaċi
Plejers ta' SK Rapid Wien
Plejers ta' SSC Napoli
Plejers ta' 1. FC Kaiserslautern
Plejers ta' Eintracht Frankfurt
Plejers ta' FC Admira Wacker Mödling
Plejers tas-Serie A
Plejers tal-Bundesliga Awstrijaka
Plejers tal-Fußball-Bundesliga
Marvin Ogunjimi

Marvin Ogunjimi (Mechelen, 12 ta' Ottubru 1987) huwa plejer tal-futbol Belġjan li jilgħab bħala attakkant.

Karriera 

Ogunjimi iddebutta fl-ogħla diviżjoni Belġjana bil-flokk ta' Genk, fejn fl-ewwel tliet staġuni lagħab tmien logħbiet. Fl-2007 ġie ċedut taħt il-formola ta' self għal sena mal-Olandiżi ta' Waalwijk fejn sab ix-xibka 10 darbiet f'27 partita. Lura ma' Genk, hu stabilixxa ruħu mal-ewwel tim fejn fl-2009 rebaħ it-Tazza tal-Belġju.

Mat-tim nazzjonali Belġjan iddebutta fit-8 ta' Ottubru, 2010, fen skorja gowl fil-pari ta' 4–4 kontra l-Awstrija. Erbat ijiem wara skorja doppjetta fir-rebħa ta' 2–0 kontra l-Każakistan.

Unuri

Klabb 

KRC Genk
 Coupe de Belgique: 2008–09
 Jupiler Pro League: 2010–11
 Supercup tal-Belġju: 2011

Ħoloq esterni 
 

Twieldu fl-1987
Nies ħajjin
Futbolers Belġjani
Plejers ta' KRC Genk
Plejers ta' RKC Waalwijk
Plejers ta' RCD Mallorca
Plejers ta' Standard Liège
Plejers ta' Beerschot AC
Plejers tal-Eredivisie
Plejers tal-Ewwel Diviżjoni Belġjana
Knisja Katidrali ta' Għawdex

Il-Katidral ta' Għawdex huwa l-ogħla knisja fil-gżira ta’ Għawdex u s-sede uffiċċjali tal-Isqof ta’ Għawdex, hekk kif promulgat mill-Papa Piju IX fl-1864. Il-Katidral preżenti jinsab fil-belt iffortifikata taċ-Ċittadella, u nbena fuq pjanta tal-arkitett Malti Lorenzo Gafà bejn l-1697 u l-1711. Hi t-tieni knisja f'Għawdex mibnija fil-forma ta' salib Latin wara dik ta' San Ġorġ fl-1678. Qabel il-bini preżenti kien hemm knisja oħra li ġġarrfet f’terremot qalil fl-1693. L-istoriku Agius de Soldanis jgħid li xi ħadd kien qallu li waqt it-tħaffir għall-pedamenti tal-Katidral preżenti nstabu fdalijiet ta’ dak li jingħad li kien tempju Ruman iddedikat lill-alla Ġunone. 

Il-Katidral iservi wkoll ta’ waħda miż-żewġ parroċċi prinċipali tal-Belt Victoria, dik ta' San Ġorġ Martri u din tal-Assunzjoni ta' Marija. Il-Katidral hu kkunsidrat minn bosta bħala l-Knisja Ewlenija u Omm il-Knejjes tal-gżira, għalkemm is-suġġett għadu kontroversjali sal-lum. Fl-1991, il-Papa Ġwanni Pawlu II sar l-ewwel kap tal-Knisja Kattolika Rumana li għamel żjara uffiċċjali fil-Knisja Katidrali. 

Preżentament, l-Isqof fil-kariga huwa l-E.T. Mons. Anton Teuma, filwaqt li l-Arċipriet huwa l-Mons. Ġużeppi Attard. L-Arċidjaknu tal-Kapitlu Katidrali huwa l-Mons. Giovanni Bosco Gauci. Nhar l-14 t'Awwissu 2011, il-knisja tkun qed tiċċelebra t-300 sena anniversarju mill-ftuħ tagħha.

Katidrali f'Malta
Rabat (Għawdex)
Kwistjoni tal-Lingwa f'Malta

Il-Kwistjoni tal-Lingwa kienet perjodu ta’ diżgwid fl-istorja ta’ Malta bejn is-snin 1878 u 1940, u ċċentrat madwar l-argument ta’ liema lingwa kellha tkun dik prinċipali fil-gżejjer Maltin bejn it-Taljan u l-Ingliż. Dan id-diżgwid wassal għal numru ta’ ġrajjiet u effetti storiċi li għenu sabiex jiġu ffurmati l-ewwel partiti politiċi f’Malta: il-Partit Riformista ta’ Sigismondo Savona, u l-Partito Anti Riformista ta’ Enrico Mizzi. Il-Partito Anti Riformista biddel ismu fl-1884 ghall-Partito Nazionale, illum Partit Nazzjonalista. 

Storja ta' Malta
Lingwa Maltija
Glen Vella

Glen Vella (Birkirkara, 14 ta' Mejju 1983) huwa kantant Malti.

Karriera 
Glen Vella ħa sehem għall-ewwel darba fil-Kanzunetta Maltija għall-Ewropa fl-2005 bil-kanzunetta "Appreciate". Wara tliet tentattivi f'dan il-festival, li jinkludu t-tielet post fl-2009 (mal-grupp Q) u t-tieni post fl-2010 bil-kanzunetta "Just A Little More Love", hu rebaħ id-dritt li jirrapreżenta lil Malta fil-Festival tal-Eurovision 2011 meta rebaħ il-finali nazzjonali bil-kanzunetta "One Life". Fis-serata tas-semifinali Glen kanta fil-ħdax-il post, però naqas li jsib postu mal-ewwel għaxra li kkwalifikaw għall-finali. Fil-fatt, Glen spiċċa fil-ħdax-il post fis-semifinali, punt wieħed biss 'il bogħod mill-Iżvizzera, l-aħħar pajjiż ikkwalifikaw, b'total ta' 54 punt li jinkludu 12-il punt minn San Marino.

Fid-19 ta' Marzu 2021, Vella rebaħ l-ewwel edizzjoni tal-konkors Mużika Mużika bil-kanzunetta Ħarsa Biss, li ġiet ras imb'ras mal-kanzunetta Għajjejt Inħobb kantata minn Christian Arding.

Referenzi

Ħoloq esterni 

 Sit uffiċjali

Nies ħajjin
Twieldu fl-1983
Kantanti Maltin
Kontestanti fil-Festival tal-Eurovision
Glen
Eric Saade

Eric Khaled Saade (Helsingborg, 29 ta' Ottubru 1990) huwa kantant u preżentatur televiżiv Żvediż. Wara sentejn mal-grupp What's Up!, hu ħallihom biex jibda karriera bħala solista. Eric Saade se jkun ir-rappreżentant tal-Iżvezja fil-Festival tal-Eurovision 2011 li se jsir fil-Ġermanja wara li rebaħ il-Melodifestivalen 2011 bil-kanzunetta "Popular".

Ħoloq esterni 

 Sit uffiċjali

Twieldu fl-1990
Nies ħajjin
Kontestanti fil-Festival tal-Eurovision
Kantanti Żvediżi
Stella Mwangi

Stella Nyambura Mwangi (twieledet fl-1 ta' Settembru 1986) hija kantanta Kenjana ta' ċittadinanza Norveġiża.

Bijografija 

Imwielda l-Kenja fl-1986, Stella marret toqgħod in-Norveġja flimkien ma' familtha fl-1991. Ta' età żgħira kienet diġà ikkomponiet u kitbet l-ewwel kanzunetti tagħha. Hi tagħmel parti mill-grupp ta' mużika Afrikana The Rise li ħareġ l-ewwel album tiegħu fl-1998. Ħadmet ukoll ma' diversi artisti Afro-Ewropej u fl-2005 kantant għal Nelson Mandela fl-okkażjoni tal-kampanja ta' prevenzjoni kontra l-AIDS.

Bdiet il-karriera tagħha bħal solista meta fl-2006 ħarġet il-kanzunetta "Take it back" li għamlet suċċess fl-Afrika u l-Iskandinavja, u li aktar tard iddaħħal fl-album Living for Music li ħareġ fl-2008. Fl-2010, ipproduċiet kanzunetta oħra taħt l-isem ta' "Smile".

Fl-2011, ħadet sehem fil-Melodi Grand Prix, konkors mużikali Norveġiż fejn ir-rebbieħ jingħata ċ-ċans li jirrapreżenta lin-Norveġja fil-Eurovision Song Contest. Fit-12 ta' Frar 2011, Mwangi ħarġet bħala r-rebbieħa u permezz tal-kanzunetta "Haba Haba" sabet post fis-semifinali tal-Festival tal-Eurovision 2011 li sar f'Düsseldorf, il-Ġermanja. Fl-10 ta' Mejju, Mwangi naqset li tagħmilha mal-aħħar għaxra li kellhom jikkwalifikaw għas-serata finali.

Diskografija

Albums 

 2008 – Living for Music

Kanzunetti 

 2007 – "Take It Back"
 2010 – "Smile"
 2011 – "Haba Haba"

Referenzi

Ħoloq esterni 

Twieldu fl-1986
Nies ħajjin
Kantanti Norveġiżi
Kontestanti fil-Festival tal-Eurovision
Magdalena Tul

Magdalena Ewa Tul (twieldet fid-29 ta' April 1980) hija kantanta Pollakka.

Fis-sena 2000, ittrasferixxiet minn Gdańsk għall-belt kapitali Varsavja fejn hemmhekk bdiet taħdem bħala kantanta u attriċi għat-teatru mużikali Studio Buffo. Tliet snin wara, Magda issiebħet ma' teatru mużikali ieħor, Roma. Hemmhekk, hi ħadet sehem f'musicals bħal "Miss Saigon", "Grease", "Cats" u "Academy of Mister Kleks".

Magda kienet fil-lista proviżorja ta' kantanti prospettivi għall-Festival tal-Eurovision 2005 f'isem il-Polonja. Sitt snin wara, fl-14 ta' Frar 2011, ġiet magħżula biex iġġorr il-bandiera Pollakka fil-Eurovision Song Contest 2011 ġewwa l-Ġermanja, bil-kanzunetta "Jestem".

Referenzi

Ħoloq esterni 

 

Twieldu fl-1980
Nies ħajjin
Kantanti Pollakki
Kontestanti fil-Festival tal-Eurovision
Il-Madonna tal-Għar

Il-Madonna tal-Għar hi meqjuma fis-santwarju maġenb il-knisja ta' San Duminku, ir-Rabat (Malta).

Jingħad li l-istorja tal-Madonna tal-Għar ġejja mis-seklu 14 meta skont din l-istorja l-Madonna dehret lil kaċċatur. Illum fuq din il-grotta hemm santwarju kbir imwaqqaf mill-Patrijiet Dumnikani fl-1450. 
Fis-sena 1999, fuq replika tax-xbieha tal-Madonna tal-Għar deheru dmugħ tad-demm li ċarċru nhar is-6 ta' Mejju u nhar is-7 ta' Mejju.

L-Istorja tal-Madonna tal-Għar 
Skont l-istorja żewġ kaċċaturi ħarġu għall-kaċċa u wieħed minnhom daħal 
jistkenn ġo għar u raqad raqda twila. Sieħbu li kien qiegħed għall-kaċċa miegħu tħasseb bil-bosta bid-dawmien ta' sieħbu wieħed u ddeċieda li jmur ifittxu. Wara li dam ħafna jfittxu u ma sabux mar lura r-raħal inkwitat u nqala' ħafna tehwdin b'dan l-għejbien misterjuż. 
Bħalma jiġri lil kull aħbar oħra jgħaddi ż-żmien minn fuqha u malajr tintesa'. Hekk ġara lil din il-ġrajja u l-kaċċatur mitluf intesa' maż-żmien. Għaddew ħmistax-il xahar minn din il-biċċa u darba fost l-oħrajn deher ġej mill-bogħod raġel b'baffi twila. In-nies ħarġet bi ħġara biex tara min hu u malajr għarfu li kien seħibhom li ħmistax-il xahar qabel kien għeb b'mod tassew misterjuż.

Il-Mitluf qalilhom li kien raqad raqda fonda u f'din ir-raqda ra mara ċkejkna b'tarbija f'idha. Huwa għaraf mill-ewwel li kienet il-Madonna li deheritlu bil-bambin f'idha.
Meta qalulu li kien ilu nieqes ħmistax-il xahar huwa qalilhom li dik id-dehra hekk ta' ħlewwa kienet donna berqa mgħaġġla u li l-anqas biss kien intebaħ li għaddew ħmistax-il xahar. 

Hekk bdiet il-leġġenda tal-Madonna tal-Għar. In-nies baqgħu jmorru hemmhekk b'devozzjoni kbira u sal-lum eluf ta' nies jitilgħu r-Rabat biex iżuru lil Madonna tal-Għar. Fl-1450 il-patrijiet Dumnikani waqqfu kunvent fuq l-għar u afdaw ruħhom f'idejn il-Madonna tal-Għar. Sal-lum wieħed għadu jista' jmur hemm u jinżel fl-għar biex jivvenera lix-xbieha tagħha li l-Arċisqof Mikiel Gonzi kien inkurunaha fl-1957.

Ix-Xbieha tal-Madonna tal-Għar tibki
Jingħad li fis-sena 1999 mis-6 u fis-7 ta' Mejju xbieha replika tal-irħam alabastru ċarċret dmugħ tad-demm. 
Illum din tinsab fl-oratorju tar-rużarju fl-istess kunvent.

Ħoloq esterni 
Il-Madonna tal-Għar

Dehriet tal-Madonna
Festa della Repubblica

Il-Festa della Repubblica (bil-Malti: Festa tar-Repubblika) tiġi ċċelebrata kull sena nhar it-2 ta' Ġunju fl-Italja biex tfakkar it-twelid tar-Repubblika Taljana.

Nhar it-2 u t-3 ta' Ġunju 1946 sar ir-referendum istituzzjonali b'suffraġju universali, fejn it-Taljani ġew mitluba biex jivvutaw sabiex jesprimu rwieħhom fuq liema forma ta' gvern għandu jadotta l-pajjiż wara l-waqgħa tal-Faxxiżmu. Bi 12,718,641 vot għal repubblika u 10,718,502 voti għal monarkija, l-Italja saret repubblika u d-dixxendenti rġiel tad-Dar ta' Savojja ġew eżiljati. Sabiex tiġi kkomemorata dan l-avveniment, parata militari kbira saret fil-qalba ta' Ruma, immexxiha mill-President tar-Repubblika Taljana fl-irwol tiegħu bħala Kmandant Suprem tal-Forzi Armati. Il-Prim Ministru, formalment imsejjaħ bħala l-President tal-Kunsill tal-Ministri u uffiċjali għoljin oħra wkoll attendew.

Madwar id-dinja kollha, fl-ambaxxati Taljani saru festeġġjamenti fejn ġew mistiedna l-kapijiet tal-istat tal-pajjiż ospitu. Minn madwar id-dinja bdew jaslu l-awguri minn kapijiet tal-istat lill-President tar-Repubblika Taljana. Qabel il-fundazzjoni tar-Repubblika, il-jum nazzjonali kien isir fl-ewwel Ħadd ta' Ġunju, li kien jaħbat l-anniversarju tal-għotja tal-Istatut Albertin. Bil-liġi numru 336 tal-20 ta' Novembru 2000, iċ-ċelebrazzjonijiet reġgħu tressqu għat-2 ta' Ġunju.

Festi nazzjonali fl-Italja
Robert-Joseph Pothier

Robert Joseph Pothier (Orléans, 9 ta' Jannar 1699 – Orléans, 2 ta' Marzu 1772) kien ġurista Franċiż. 

Wara l-istudji fil-liġi, fl-1720 ġie nnominat imħallef maġistrat tat-tribunal ta' Orléans, kif kienu qablu missieru u nannuh. Żamm l-inkarigu għal tnejn u ħamsin sena. Ta attenzjoni partikolari għat-testi ta' Ġustinjanu, bit-tir li jikkordina u jippreżenta f'ordni loġiku l-massimu tad-Dritt Ruman. It-test tiegħu "Pandectae Justinianae in novum ordinem digestae" (ippubblikat bejn l-1748 u l-1752) sar klassiku tal-istudji tad-Dritt Ruman. Fl-1749 kiseb il-kattedra tal-liġi fl-Università ta' Orléans.

Fit-"Traité des obligations" żviluppa teorija tad-dritt ċivili msejjes fuq id-dritt morali. Abbażi tal-morali Nisranija, iddikjara ruħu kontra il-metdi tal-interrogatorju ta' dak iż-żmien, li kienu jikkonsistu f'turmenti ta' intensità li tikber ftit ftit. Il-produzzjoni xjentifika tiegħu kollha – magħrufa bħala t-Trattat ta' Pothier – għadha sal-lum il-ġurnata tal-akbar interess għall-ġurista modern, billi intużat bil-kbir mill-Kummissjoni li Napuljun fdalha l-kompitu li tirrediġi l-Code Civil il-ġdid.

Fost il-bosta xogħlijiet tiegħu hemm dawn:
 Traité des obligations [Trattat tal-Obbligazzjonijiet] (1761)
 Du Contrat de vente [Dwar il-Kuntratt tal-Bejgħ] (1762)
 Du Contrat de bail [Dwar il-Kuntratt tal-Kiri] (1764)
 Du Contrat de société [Dwar il-Kuntratt tas-Soċjetà] (1765)
 Des Contrats de prêt de consomption [Dwar il-Kuntratt tas-Self għall-Konsum] (1766)
 Du Contrat de depot et de mandat [Dwar il-Kuntratt tad-Depożitu u l-Mandat] (1766)
 Du Contrat de nantissement (1767)

Twieldu fl-1699
Mietu fl-1772
Ġuristi Franċiżi
Ġeroglifiku linjari

Ġeroglifiku linjari hu verżjoni semplifikata ta' Ġeroglifiku Eġizzjan. 

Il-kitba linjari (jew kitba ridotta), inħolqot biex jintgħelbu ż-żewġ problemi ewlenin tal-ġeroglifiċi sagri, jiġifieri iż-żmien twil li jieħdu biex isiru u li mhumiex adatti biex jinkitbu fuq uċuħ mhux minquxin. Fil-fatt, il-ġeroglifiċi linjari kienu użati fit-testi fejn l-estetika ma kienx ta' importanza kbira. Filwaqt li l-kitba ġeroglifika sagra kienet tagħti importanza kbira lid-dettalji u kienet tagħmel kull karattru xogħol ta' arti fih innifisu, il-kitba linjari, kienet taħli żmien mill-inqas, biżżejjed biss biex jintgħaraf il-karattru. Waqt li żammew l-aspett figurattiv tagħhom, il-ġeroglifiċi linjari għamlu pass lejn estrazzjoni li wassal għall-ħolqien tal-kitba jeratika. 

Eġittu l-Antik
Kitba jeratika

Fl-Eġittu antik, l-iskribi bdew jiktbu l-ġeroglifiċi bl-għaġla billi jissemplifikawhom. Din il-kitba li tissejjaħ bil-kitba jeratika kienet użata fl-amministrazzjoni. Il-kelma jeratika ġejja mill-Grieg γράμματα ἱερατικά (grammata hieratika, litteralment "kitba qassisija jew saċerdotali"), u kienet użata għall-ewwel darba minn Klement ta' Lixandra fit-tieni seklu.

Il-kitba jeratika fil-fatt hi t-tieni livell ta' semplifikazzjoni tal ġeroglifiċi, l-ewwel waħda kienet il-ġeroglifiċi linjari, li huma verżjoni simplifikata tal-ġeroglifiċi li żammet il-valur rappreżentattiv tagħhom. Il-karattri jeratiċi, fihom nfushom, ma baqgħux jirrappreżenta oġġetti, iżda huma biss karattri arbitrarji bħall-ittri ta' alfabett. 

Il-paleografi jikklassifikaw il-kitba jeratika bħala stenografija, użata fl-amministrazzjoni (korrispondenza, ħlas ta' djun, irċevuti lill-ħassiela u għall-kunsinji) iżda wkoll fil-qasam kulturali (testi letterarji jew xjentifiċi).

Referenzi  
 

Eġittu l-Antik

sv:Hieroglyfer#Hieratisk skrift
Eġizzjan demotiku

It-terminu demotiku (mill-Grieg δημοτικά/dêmotiká "popolari"), ifisser fil-kuntest tal-Eġittoloġija, tip ta' kitba jew il-fażi tal-lingwa Eġizzjana li nkitbet biha, biex issir distinzjoni mill-forom jeratiċi u ġeroglifiċi. 

Il-kitba demotika bdiet fl-epoka tad-dinastija sittax Eġizzjana. L-ewwel eżempju magħruf ġej minn żmien Psametek I (664-610 QK). Id-demotika hija semplifikazzjoni tal-jeratika, li hi nifsha semplifikazzjoni tal-ġeroglifiċi linjari. Din il-kitba x'aktrax ġiet f'tagħha fl-ambjent tal-politika wiesgħa ta' riformi amministrattivi mwettqa mill-Fargħuni tad-dinastija sitta u għoxrin Eġizzjana. L-għadd dejjem jikber ta' dokumenti maħluqin mill-iskribi ħtieġ kalligrafija kursiva u aktar mgħaġġla mill-jeratika. Mis-Sajis, id-demotika infirxet mal-Eġittu kollu. Il-jeratika hekk tilfet ir-rwol amministrattiv tagħha u ġiet limitata għal dokumenti reliġjużi, minn fejn ġej isimha. 

Id-demotika hi waħda mit-tliet kitbiet użati fuq il-famuża Stele  ta' Rosetta, flimkien mal-Grieg u l-kitba ġeroglifika, -
l-iskrizzjoni tal-perjodu Tolemajk li ppermettiet lil Champollion li jiddeċifra l-ġeroglifiċi. 

L-alfabett Kopt, maħluq mill-Grieg onċjal, uża bosta karattri demotiċi biex ikabbar l-għażla tal-ittri li fih.

Ħoloq interni 

 Lingwa Kopta 

Eġittu l-Antik

sv:Hieroglyfer#Demotisk skrift
Veneżwela

Il-Veneżwela (, uffiċjalment imsejħa r-Repubblika Bolivarjana tal-Veneżwela (Spanjol:República Bolivariana de Venezuela), hi pajjiż li tinsab fil-kosta tat-tramuntana tal-Amerika t'Isfel. It-territorju tal-Veneżwela jkopri madwar 916,445 kilometru kwadru (353,841 mi kw) b'popolazzjoni stmata ta' madwar 29,100,000. Il-Veneżwela hija kkunsidrata bħala stat ma' bijodiversità estremament għolja.

Referenzi 

Veneżwela
Pajjiżi tal-Karibew
Repubbliki
Pajjiżi fl-Amerika t'Isfel
Erich Hof

Erich Hof (twieled fit-3 ta' Awwissu 1936 – miet fil-25 ta' Jannar 1995) kien plejer u kowċ tal-futbol Awstrijak li kien jilgħab fil-pożizzjoni ta' attakkant.

Bijografija 

Bl-eċċezzjoni ta' parentesi qasira ma' Austria Wien, Erich Hof dejjem lagħab ma' Wiener Sport-Club fejn magħhom rebaħ il-kampjonat Awstrijakk darbtejn (1958, 1959). Ma' Wiener SC tibqa' mfakkra r-rebħa storika ta' 7–0 fuq Juventus fit-Tazza taċ-Ċampjins, fejn Hof skorja doppjetta. Kien ukoll l-aqwa skorer tal-kampjonat fl-1959 u fl-1963. Fi tmiem il-karriera tiegħu bħala plejer, beda jikkowċja t-timijiet fosthom lil Wiener, Austria Wien u t-tim nazzjonali Awstrijak. Ma' Austria Wien rebaħ il-kampjonat fl-1980 u fl-1981.

Erich Hof miet fil-25 ta' Jannar 1995, fl-età ta' 58 sena minħabba kanċer.

Ħoloq esterni 

 
  Profil fuq Austria Archiv
 Lista tal-logħbiet internazzjonali ta' Erich Hof fuq RSSSF

Twieldu fl-1936
Mietu fl-1995
Futbolers Awstrijaċi
Kowċis Awstrijaċi
Plejers ta' FK Austria Wien
Kowċis ta' FC Red Bull Salzburg
Kowċis ta' FK Austria Wien
Plejers tal-Bundesliga Awstrijaka
Kowċis tal-Bundesliga Awstrijaka
Malgrat de Mar

Malgrat de Mar hija belt fil-provinċja ta' Barċellona, fi reġjun tal-Katalunja, l-Spanja. Il-belt għandha popolazzjoni ta' 18,596 persuna (sal-2010). Hija maġenb il-baħar u għandha ħafna attrazzjonijiet turistiċi. 

Il-Knisja parrokkjali hija ddedikata lil San Nikola (tas-seklu 18)

Festi 
F'din il-belt jiġu ċċelebrati żewġ festi prinċipali, dik ta' San Rokku nhar it-16 ta' Awwissu , kif ukoll dik ta' San Nikola nhar il-6 ta' Diċembru.

Postijiet ta' interess

Bini prinċipali 
 Knisja ta' San Nikola
 Kunsill Lokali
 Bejjiegħ tal-ħut il-Qadim
 Biblijoteka "La Cooperativa
 Torri ta' "Ca l'Arnau"
 Sptar il-Qadim

Parkijiet u ġonna 
 Park Can Campassol
 Park Il-kastell
 Park ta' Francesc Macià
 Estwarju tax-xmara Tordera

Xtajtiet 
 Astillero
 Malgrat Centre
 Pla del Grau

Referenzi

Ħoloq esterni 

 Sit uffiċjali tal-Kunsill Lokali
 Turiżmu - Malgrat de Mar
 Patrimoni històric i artístic de Malgrat de Mar
 Informació de la Generalitat de Catalunya

Bliet ta' Spanja
Katalunja
Ole Madsen

Ole Madsen (Kopenħagen, 21 ta' Diċembru 1934 – 26 ta' Marzu 2006) kien plejer tal-futbol Daniż.

Bijografija 

Minkejja li ma kienx mit-twal, Ole Madsen kien attakkant aggressiv u kellu għajn għall-gowl. Bħala tfajjel kien jilgħab ma' Bispebjerg FC. Fl-1958 hu ngħaqad ma' Hellerup IK fit-tielet diviżjoni. Kien f'dan iż-żmien li ġie magħżul għall-ewwel darba mat-tim nazzjonali Daniż. Hu kien fost il-favoriti netti li jagħmlu l-lista finali tat-tim tad-Danimarka għall-Olimpjadi tas-sajf ta' Ruma 1960, imma kellu jirtira minħabba raġunijiet finanzarji. Fl-1964, ġie nominat bħala l-Plejer Daniż tas-Sena, fl-istess sena li man-nazzjonal wasal sar-raba' post fil-Kampjonati Ewropej.

Hu kompla jilgħab mat-tim nazzjonali, sakemm fl-1965 ġie eskluż minħabba li ffirma ma' Sparta Rotterdam. Magħhom rebaħ it-Tazza tal-Pajjiżi l-Baxxi fl-1966. Wara s-snin ġewwa l-Olanda, hu kien l-ewwel plejer li ġie magħżul mat-tim nazzjonali wara karriera professjonali, fejn kien irritorna lura għad-dilettantiżmu ma' Hellerup IK. Fl-1969, waqt konfront internazzjonali kontra n-Norveġja, ċarrat ligament li temmlu għal kollox il-karriera tiegħu bħala futboler.

Ħoloq esterni 

 

Twieldu fl-1934
Mietu fl-2006
Futbolers Daniżi
Plejers ta' Sparta Rotterdam
Nicolaus II Bernoulli

Nicolaus II Bernoulli, magħruf ukoll bħala Niklaus Bernoulli, Nikolaus Bernoulli, (6 ta' Frar 1695, Basel, l-iŻvizzera – 31 ta' Lulju, 1726, San Pietruburgu, ir-Russja) kien matematiku Żvizzeru u wieħed mill-ħafna matematiċi prominenti fil-familja Bernouilli.

Nicolaus ħadem l-iżjed fuq il-kurvi, l-ekwazzjonijiet differenzjali, u l-probabbiltà. Kien il-kontemporanju ta' Leonhard Euler.  Ikkontribwixxa wkoll għad-dinamika tal-fluwidi.

Għallem il-matematika lil Daniel Bernoulli, ħuh iżgħar minnu u ddiskuta miegħu il-paradoss ta' San Pietruburgu. Kien jaf bosta lingwi mindu kien żgħir. Meta kellu 13-il sena beda jistudja l-matematika u l-liġi fl-Università ta' Basel. Fl-1711 kiseb il-lawrja fil-filosofija u fl-1715 id-dottorat fil-liġi. Fl-1716-17 kien jgħallem privatament f'Venezja. Fl-1719 ħa l-katedra tal-matematika fl-Università ta' Padua, bħala s-suċċessur ta' Giovanni Poleni. Kien jgħin lil missieru, fost f'oqsma oħra, fil-korrispondenza dwar id-disputa bejn Isaac Newton u Leibniz, fuq min kien ivvinta l-kalkulu l-ewwel  u wkoll fid-disputa bejn missieru u l-matematiku Ingliż Brook Taylor. Fl-1720 ippropona l-problema tat-trajettorji ortogonali reċiproċi, bl-intenzjoni li jisfida n-Newtonjani Ingliżi. Fl-1723 inħatar professur tal-liġi fil-Berner Oberen Schule. Fl-1725 flimkien ma' ħuħ Daniel, li miegħu kien qiegħed idur l-Italja u Franza, ġie mistieden minn Pietru l-Kbir biex imur l-Akkademja ta' San Pietruburgu li kienet għadha kemm twaqqfet. Hemmhekk iddiskuta ma' ħuh Daniel il-paradoss ta' San Pietruburgu fit-teorija tal-probabbiltà, li iktar tard ħuh kiteb bosta xogħlijiet dwaru. Tmien xhur wara l-ħatra tiegħu marad u miet. Warajh fl-1727 il-professorjat ħadu Leonhard Euler, li l-aħwa Bernoulli kienu rrakomandaw.

Ħoloq esterni

  O'Connor, John J.; Robertson, Edmund F., Nicolaus II Bernoulli
  Weisstein, Eric W., Bernoulli, Nicholas (1695-1726)

Qari ieħor
 J.O. Fleckenstein, Bernoulli, Nickolaus II, vol. 2, pp. 57–58

Twieldu fl-1695
Mietu fl-1726
Matematiċi Żvizzeri
Johann II Bernoulli

Johann II Bernoulli (18 ta' Mejju 1710, Basel – 17 ta' Lulju 1790, Basel), magħruf ukoll bħala Jean, kien matematiku Żvizzeru, l-iżgħar mit-tliet ulied subien ta' Johann Bernoulli. 

Studja l-liġi u l-matematika, u, wara li vvjaġġa fi Franza, kien għal ħames snin professur tal-elokwenza fl-università ta' belt twelidu. Fl-1736 ingħata l-premju tal-Akkademja Franċiża għall-istudji tiegħu fuq l-Etere . Meta miet missieru, laħaq minnfloku bħala professur tal-matematika. Kellu suċċess tliet darbiet fil-kompetizzjoni għall-premju tal-Akkademja tax-Xjenzi ta' Pariġi. Is-suġġetti li rebbħulu l-premju kienu, l-argan, il-propagazzjoni tad-dawl, u l-kalamita. Kien ħabib ta' Pierre Louis Maupertuis, li miet taħt is-saqaf tiegħu waqt li kien fi triqtu lejn Berlin. 

Iż-żewġ subien tiegħu, Johann u Jakob, kienu l-aħħar matematiċi famużi tal-familja Bernoulli.

Referenzi

Twieldu fl-1710
Mietu fl-1790
Matematiċi Żvizzeri
Johann III Bernoulli

Johann III Bernoulli (4 ta' Novembru 1744, Basel – 13 ta' Lulju 1807, Berlin-Köpenick) kien matematiku u fiżiku Żvizzeru. Missieru kien Johann II Bernoulli u nannuh Johann Bernoulli.

Bijografija 
Studja f'Basel u Neuchâtel. Meta kellu tlettax-il sena ħa dottorat fil-filosofija. Ta' 19-il sena nħatar astronomu rjali ta' Berlin. Xi snin war żar il-Ġermanja, Franza u l-Ingilterra u wara l-Italja, ir-Russja u l-Polonja. Meta mar lura Berlin, inħatar direttur tad-dipartiment tal-matematika tal-Akkademja. 

Fl-1774 ppubblika traduzzjoni għall-Franċiż tal-Elementi tal-Aġebra ta' Leonhard Euler u fl-istess sena ġie elett membru barrani tal-Akkademja Rjali tal-Isvezja. Kiteb ukoll dwar il-grupp etniku Pollakk tal-Kaxubi. 

Kien wieħed mill-aħħar membri famużi tal-familja Bernouili.

Xogħlijiet 
 Recueil pour les astronomes. 3 volumi u 1 suppliment, Berlin 1771–1779
 Reisen durch Brandenburg, Pommern, Preussen, Curland, Russland und Pohlen in den Jahren 1777 und 1778. Bd. 1, Leipzig: C. Fritsch 1779
 Sammlung kurzer Reisebeschreibungen (Ġabra ta' deskrizzjoni tal-vjaġġi). 18-il volum, Berlin 1781–1878
  Archiv zur neueren Geschichte, Geographie, Natur- und Menschenkenntnis. 8 volumi, Leipzig 1783–1788

Ħoloq esterni 

 MacTutor History of Mathematics archive 
 Jean Bernoulli (1744-1807) fid-Dizzjunarju Storiku tal-iŻvizzera

Twieldu fl-1744
Mietu fl-1807
Matematiċi Żvizzeri
Jacob II Bernoulli

Jakob II Bernoulli (Basel, 17 ta' Ottubru 1759 – San Pietruburgu,<ref name="dhs">Fritz Nagel, Bernoulli, Jacques,  2005</ref> 3 ta' Lulju 1789),  kien matematiku Żvizzeru, membru tal-familja Bernoulli. Johann II Bernoulli kien missieru, Johann Bernoulli kien nannuh u Johann III Bernoulli kien ħuh ikbar minnu. 

 Bijografija  
Wara li spiċċa l-istudji letterarji tiegħu intbgħat Neuchâtel biex jipperfezzjona l-Franċiż. Meta mar lura ħa l-lawrja fil-liġi, iżda dawn l-istudji ma taffulux il-passjoni ereditarja li kellu għall-ġeometrija, il-matematika u l-fiżika. 

Ħa l-ewwel lezzjonijiet f'dawn l-oqsma minn missieru u kompla taħt id-direzzjoni ta' zijuh Daniel. Tant avvanza fix-xjenza li fl-età ta 21 sena, talbuh jieħu l-katedra tal-fiżika sperimentali fl-Università ta' Basel, li kien ħa jirtira minnha zijuh minħabba l-età avvanzata.

Wara, aċċetta l-kariga ta' segretarju tal-Konti ta' Brenner, li tatu l-opportunità li jżur il-Ġermanja u l-Italja. Fl-Italja sar ħabib ta' Antonio Maria Lorgna, professur tal-matematika f'Verona u fundatur tal-għaqda li aktar tard saret l-Accademia Nazionale delle Scienze. 

Ġie elett ukoll membru tas-Società Reale di Torino u matul iż-żjara tiegħu f'Venezja, ġie ammess permezz tal-rakkomandazzjoni ta' Nicolaus von fuss, fl-Akkademja tax-Xjenzi tar-Russja, fejn fl-1788 inħatar professur tal-matematika. Fir-Russja għamel riċerka importanti, speċjalment fl-oqsma tal-balistika u l-elastiċità.

Xahrejn qabel ma għalaq tletin, għereq fix-xmara Neva f'Lulju tal-1789, ftit xhur wara li żżewweġ lin-neputija ta' Leonhard Euler. 

Ħafna mill-kitbiet tiegħu jinsabu fl-ewwel sitt volumi ta' Nova Acta Academiae Scientiarum Imperialis Petropolitanae, fl-Acta Helvetica, fil-Mémoires des Académies de Berlin et Turin'' u fil-pubblikazzjonijiet ta' ħuh Johann.

Referenzi

Ħoloq esterni 

 Bijografija fuq Mac-Tutor

 
Twieldu fl-1759
Mietu fl-1789
Matematiċi Żvizzeri
Anders Lindegaard

Anders Rosenkrantz Lindegaard (twieled fit-13 ta' April 1984) huwa plejer tal-futbol Daniż li jilgħab bħala gowler ma' Helsingborg.

Karriera 

Imwieled f'Odense, Lindegaard beda l-karriera bħala futboler ma' Odense Boldklub (OB) li jilgħab fis-Superliga Daniża. Id-debutt fil-kampjonat wasal fir-rebħa ta' 3-1 kontra Silkeborg IF nhar id-19 ta' Novembru 2006, waqt li fl-Ewropa iddebutta fit-30 ta' Lulju 2009 fir-rebħa ta' 4–3 fuq Rabotnički. Matul iż-żmien tiegħu ma' OB kien aktar ikopri l-irwol ta' viċi ta' Arek Onyszko u kellu żewġ perjodi ta' self ma' Kolding FC u Aalesunds FK, b'dan tal-aħħar jakkwistawh b'mod sħiħ. Meta Onyszko kien ġie sospiż f'Lulju 2009 minħabba li kien ħebb għall-eks-mara tiegħu, Lindegaard kien il-kandidat sabiex jieħu post, però minflok wasal Roy Carroll. Mal-klabb Norveġiż ta' Aalesunds FK hu rebaħ it-Tazza Norveġiża u kien ivvutat bħala l-Gowlkiper tas-Sena fin-Norveġja u d-Danimarka.

Minn Novembru 2010 kien hemm għajdut li l-klabb Ingliż ta' Manchester United kellu lil Lindegaard bħala objettiv. Fis-27 ta' Novembru 2010, Lindegaard issieħeb ma' Manchester United għas-somma ta' madwar £3.5 miljun b'kuntratt ta' tliet snin u nofs. Matul Diċembru kien jitħarreġ mal-iskwadra imma ma setax jilgħab minħabba li s-suq tat-trasferimenti kien għadu ma nfetaħx. Lindegaard ġie uffiċjalment reġistrat mal-Premier League fis-6 ta' Jannar 2011, u ngħata l-flokk numru 34. Id-debutt mal-ewwel tim wasal fir-rebħa ta' 2–1 kontra Southampton valida għar-raba' rawnd tal-FA Cup. F'Marzu kellha issirlu operazzjoni fuq irkopptejh li ħallietu barra għal ħames ġimgħat.

Internazzjonali 

Lindegaard għamlet l-ewwel preżenza mat-tim nazzjonali tad-Danimarka fil-partita kontra l-Iżlanda tas-7 ta' Settembru 2010, valida għall-kwalifikazzjoni għall-Euro 2012. Id-Danimarka rebħet 1–0.

Statistika 

Statistika korretta sad-19 ta' Mejju 2013

Unuri

Klabb 

Aalesunds
 Tazza Norveġiża: 2009

Manchester United
 Premier League: 2012–13
 FA Community Shield: 2011, 2013

Individwali 

 Premju Kniksen: 2010
 Gowlkiper Daniż tas-Sena: 2010

Referenzi

Ħoloq esterni 

 
 

Nies ħajjin
Twieldu fl-1984
Futbolers Daniżi
Plejers ta' Odense BK
Plejers ta' Manchester United FC
Plejers ta' West Bromwich Albion FC
Plejers ta' Preston North End FC
Plejers ta' Burnley FC
Phil Jones

Philip Anthony "Phil" Jones (twieled fil-21 ta' Frar 1992) huwa plejer tal-futbol Ingliż li jilgħab bħala difensur ma' Manchester United.

Karriera 

Imwieled ġewwa Preston, Lancashire, Jones issieħeb mal-ġovanili ta' Blackburn Rovers fl-2002. Hu ngħaqad mat-tim tal-klabb għall-istaġun 2009–10, fejn iffirma kuntratt ta' sentejn u ngħata l-flokk numru 28. L-ewwel logħba tiegħu ma' Blackburn kienet nhar it-22 ta' Settembru 2009, fil-konfront kontra Nottingham Forest mil-League Cup mirbuħ bl-iskor ta' 1–0. Fil-kampjonat għamel l-ewwel dehra tiegħu fil-pari ta' 1–1 ġewwa Ewood Park kontra Chelsea, fil-21 ta' Marzu 2010. Għall-istaġun 2010–11, Jones beda jilgħab f'nofs il-grawnd fejn sar pedina importanti tal-iskwadra sakemm sofra minn uġigħ f'irkopptejh kontra West Ham United f'Diċembru tal-2010 li kien mifhum li se tħallih barra mil-logħob għal ħames xhur.

Fi tmiem l-istaġun, kien hemm għajdut fuq l-interess ta' Manchester United fuq il-plejer u kien mifhum li kien diġà sar qbil f'Ġunju. Wara xniegħat li l-ftehim kien sfaxxa, nhar it-13 ta' Ġunju 2011 Manchester United uffiċjalizzaw l-akkwist ta' Jones. Iddebutta nhar is-7 ta' Awwissu fil-Community Shield kontra Manchester City, meta United rebħu bl-iskor ta' 3–2 biex kisbu l-ewwel trofew tal-istaġun.

Statistika

Referenzi

Ħoloq esterni 
 

Nies ħajjin
Twieldu fl-1992
Futbolers Ingliżi
Plejers ta' Blackburn Rovers FC
Plejers ta' Manchester United FC
Provinċja ta' Quảng Bình

Quảng Bình huwa provinċja Vjetnamiż, Dong Hoi hija l-belt kapitali tal-provinċja ta' Quảng Bình, fil-kosta ċentrali fit-Tramuntana tal-Vjetnam. Il-belt għandha popolazzjoni ta' 846,924 ruħ (2009) f'żona ta' 8051.8 km². Din il-belt hija servuta mill-iStazzjon Ferrovjarju ta' Dong Hoi, mill-Awtostrada Nazzjonali 1A u l-Ajruport Dong Hoi.

Din il-belt tinsab madwar 500 km (310 mi) fin-Nofsinhar ta' Hà Nội, 260 km (160 mi) fit-Tramuntana ta' Đà Nẵng, 1,200 km (750 mi) fit-Tramuntana ta' Hồ Chí Minh. Quảng Bình hija l-kofini tad-distrett ta' Quảng Trị fuq il-Punent u n-Nofsinhar, tal-Baħar taċ-Ċina t'Isfel fuq il-Lvant, u d-distrett ta' Hà Tĩnh fit-Tramuntana.
Park Nazzjonali ta' Phong Nha-Ke Bang tinsab f'din il-provinċja

Amministrazzjoni 

Dong Hoi hija diviża f'6-il sottodiviżjoni:
 Dong Hoi
 Distrett ta' Lệ Thủy
 Distrett ta' Quang Ninh
 Distrett ta' Bo Trach
 Distrett ta' Quang Trach
 Distrett ta' Tuyen Hoa
 Distrett ta' Minh Hoa

Referenzi

Ħoloq esterni 

 Quảng Bình Province

Provinċja ta' Quang Binh